Θεσσαλονίκη, 25/2/2022

**Ενημέρωση και λήψη συγκατάθεσης Γονέων και Κηδεμόνων για λήψη φωτογραφικού και οπτικοακουστικού υλικού για το πρόγραμμα του EKETA**

**“AQUACYCLE: Βιώσιμη Επεξεργασία και Επαναχρησιμοποίηση Λυμάτων στην Περιοχή της Μεσογείου”**

Αγαπητοί Γονείς και Κηδεμόνες

Στο πλαίσιο του ερευνητικού έργου με τίτλο «AQUACYCLE: Βιώσιμη Επεξεργασία και Επαναχρησιμοποίηση Λυμάτων στην Περιοχή της Μεσογείου» το οποίο υλοποιείται εντός του Ευρωπαϊκού Προγράμματος ENI CBC Med (Διασυνοριακής Συνεργασίας ENI «Θαλάσσια Λεκάνη της Μεσογείου), η ομάδα του ΕΚΕΤΑ θα επισκεφτεί το σχολείο μας το Σάββατο 12 Μαρτίου 2022 για να ενημερώσει τους συμμετέχοντες μαθητές σχετικά με την προώθηση της πρακτικής της επαναχρησιμοποίησης των επεξεργασμένων αστικών λυμάτων στις άνυδρες χώρες της Μεσογείου μέσα από την ανάπτυξη και επιδεικτική λειτουργία καινοτόμων τεχνολογικών λύσεων.

Κατά τη διάρκεια της παρουσίασης η ερευνητική ομάδα προτίθεται να λάβει φωτογραφικό υλικό από την παρουσίαση, προκειμένου να το χρησιμοποιήσει για τους ερευνητικούς σκοπούς της και για να δημοσιοποιήσει στην ιστοσελίδα της, σε παρουσιάσεις, ανακοινώσεις, εκδόσεις, και διαδικτυακά μέσα κοινωνικής δικτύωσης (social media) του ΕΚΕΤΑ.

Το υλικό ενδέχεται να χρησιμοποιηθεί και από το Κολλέγιο Ανατόλια για εκπαιδευτικούς, αρχειακούς και ενημερωτικούς σκοπούς και θα αναρτηθεί/παρουσιαστεί στις ιστοσελίδες του Κολλεγίου Ανατόλια ([www.anatolia.edu.gr](http://www.anatolia.edu.gr)), στα social media του οργανισμού, σε παρουσιάσεις, ομιλίες, εκδηλώσεις εντός και εκτός σχολικού χώρου, σε ηλεκτρονικές ενημερώσεις και αποστολές προς το ευρύ κοινό και τα Μέσα Μαζικής Ενημέρωσης.

Για τη συμμετοχή και εμφάνιση των μαθητών στο video/φωτογραφίες/οπτικοακουστικό υλικό απαιτείται η γραπτή συγκατάθεση του γονέα/κηδεμόνα. Παρακάτω θα βρείτε τη φόρμα συγκατάθεσης. Η συλλογή και επεξεργασία των προσωπικών δεδομένων διεξάγεται σύμφωνα με τον Γενικό Κανονισμό Προστασίας Προσωπικών Δεδομένων της ΕΕ (2016/679), τη σχετική ελληνική νομοθεσία (Ν. 4624/2019) και την Πολιτική Απορρήτου του Κολλεγίου Ανατόλια ([www.anatolia.edu.gr/privacy-policy](http://www.anatolia.edu.gr/privacy-policy)).

Η συγκατάθεση αυτή μπορεί να ανακληθεί ανά πάσα στιγμή, χωρίς ωστόσο να επηρεάζει την επεξεργασία των προσωπικών δεδομένων ή τη δημοσίευση του υλικού προ της ανάκλησής της. Μπορείτε να ανακαλέσετε τη συγκατάθεσή σας επικοινωνώντας με το privacy@anatolia.edu.gr.

Η παρούσα ειδοποίηση και φόρμα συναίνεσης δεν αφορά τις ομαδικές φωτογραφίες ή βιντεολήψεις όπου το παιδί δεν μπορεί να διακριθεί και να ταυτοποιηθεί.

ΔΗΛΩΣΗ ΣΥΓΚΑΤΑΘΕΣΗΣ ΓΟΝΕΑ/ΚΗΔΕΜΟΝΑ

Ο/Η υπογεγραμμένος/-η \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ γονέας/κηδεμόνας του/της \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ μαθητή/-ριας της \_\_\_\_\_ τάξης του \_\_\_\_\_\_\_ αφού ενημερώθηκα για τη φωτογράφηση και βιντεοσκόπηση της δράσης της 12ης Μαρτίου 2022 από το ΕΚΕΤΑ και το Κολλέγιο Ανατόλια, δηλώνω ότι επιτρέπω τη συμμετοχή και εμφάνιση του παιδιού μου σε αυτήν.

 Ημερομηνία………………………………………………

Υπογραφή γονέα/ κηδεμόνα…………………………...…………………